
 PARLAMENTUL  ROMÂNIEI

CAMERA DEPUTAŢILOR
	      Comisia juridică, de disciplină şi imunităţi

      Nr. 4c-11/400/2010
	Comisia pentru mediu şi echilibru ecologic
Nr. 4c-127/44/2010

	
	


    RAPORT COMUN
asupra Propunerii legislative pentru modificarea şi completarea Legii nr.106/2008 privind exproprierea pentru cauză de utilitate publică a terenurilor necesare lucrărilor miniere pentru exploatarea zăcămintelor de lignit
(Pl-x  251/2010)
În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi împreună cu Comisia pentru mediu şi echilibru ecologic, au fost sesizate spre dezbatere în fond, cu Propunerea legislativă pentru modificarea şi completarea Legii nr.106/2008 privind exproprierea pentru cauză de utilitate publică a terenurilor necesare lucrărilor miniere pentru exploatarea zăcămintelor de lignit, trimisă cu adresa nr. Pl- x 251 din 3 mai 2010, înregistrată la Comisia juridică  sub nr. 4c-11/400 din 4 mai 2010 şi respectiv sub nr. 4c-27/44 din 11 martie 2014 la Comisia pentru mediu şi echilibru ecologic.
Propunerea legislativă are ca obiect de reglementare modificarea şi completarea Legii nr.106/2008 privind exproprierea pentru cauză de utilitate publică a terenurilor necesare lucrărilor miniere pentru exploatarea zăcămintelor de lignit, intervenţiile legislative vizând aplicarea Programului de guvernare 2009-2012 şi a Strategiei energetice a României pentru perioada 2007-2020, corelată cu Strategia industriei miniere.
Propunerea legislativă face parte din categoria legilor organice, potrivit prevederilor art.76 alin.(1) din Constituţia României, republicată.

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii au examinat iniţiativa legislativă în şedinţe separate astfel: membrii Comisiei pentru mediu şi echilibru ecologic în şedinţa din data de 23 septembrie 2014 iar membrii Comisiei juridice în şedinţa din data de 12 octombrie 2015.
La lucrările Comisiei pentru mediu şi echilibru ecologic au fost prezenţi 17 de deputaţi din totalul de 22 de membri iar la lucrările Comisiei juridice, de disciplină şi imunităţi au fost prezenţi 25 de deputaţi, din totalul de 26 de membri ai comisiei.
Raportul comun al celor două comisii a fost adoptat cu unanimitate de voturi.
Senatul, în calitate de primă Cameră sesizată, a respins iniţiativa legislativă în şedinţa din 26 aprilie 2010.

Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

În urma dezbaterilor, cele două Comisii sesizate în fond, au hotărât să propună plenului Camerei Deputaţilor, spre dezbatere şi adoptare, Raportul de respingere a Propunerii legislative pentru modificarea şi completarea Legii nr.106/2008 privind exproprierea pentru cauză de utilitate publică a terenurilor necesare lucrărilor miniere pentru exploatarea zăcămintelor de lignit, întrucât aceasta a rămas fără obiect în urma abrogării Legii nr.106/2008 prin Legea nr.225/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare.

